[{"text_idx": "#000001", "text": "Pa\u0308rast Eesti riigi iseseisvumist evakueeriti nii mo\u0303nedki koolid Tapalt a\u0308ra Venemaale. Maha ja\u0308i u\u0308ht-teist, mida kaasa vo\u0303tta ei suudetud. Kohalik Eesti Noorsoo Kasvatuse Selts (Tapa Haridusselts) vo\u0303ttis gu\u0308mnaasiumi loomise Tapale oma o\u0303lule. Kasutusse uue kooli loomisel la\u0308ksid ka mahaja\u0308etud mo\u0308o\u0308bel ja o\u0303ppetarbed."}, {"text_idx": "#000002", "text": "Teades, millised on ta\u0308napa\u0308eva koolides o\u0303ppimisvahendid ja \u2013vo\u0303imalused, on pa\u0308ris vahva lugeda seda nimekirja esemetest, mis praeguse Tapa Gu\u0308mnaasiumi loomisel likvideeritud koolidest a\u0308ra toodi ja o\u0303ppeto\u0308o\u0308s kasutusele vo\u0303eti. Nimekiri on koostatud 15.mail 1919.aastal:"}, {"text_idx": "#000003", "text": "Nimekiri o\u0303peabino\u0303ude u\u0308le, mis vene koolidest Tapale maha ja\u0308a\u0308nud ja nu\u0308u\u0308d N.K.S. Tapa osakonna reaal-gu\u0308mn. ka\u0308es tarvitada on:"}, {"text_idx": "#000004", "text": "Arvelaud, puust. Akvaarium, klaasist. Balalaika (bass). Gloobus. Kastid (kuldnokkade pesad), valgeks va\u0308rvitud. Kehad, geomeetrilised. Kujud gipsist. Kujud: ta\u0308istopitud linnu kull, ta\u0308istopitud o\u0308o\u0308kull, ta\u0308istopitud mutt. Linealid, suured, puust. Luukere (inimese). Mudelid: inimese silm, inimese ko\u0303rv, inimese su\u0308da, inimese sisikond. Kaart, geograafia algo\u0303petus. Kaartid: maateadus, ajaloo o\u0303petuseks, matemaatika geogr. Kaart, etnograafia. Tabelid: vene keele o\u0303petuseks, zooloogia o\u0303petuseks, anatoomiast, o\u0303pilaste pingisistumine, so\u0308o\u0308davad seened, inimeste to\u0303ud, meetri su\u0308steem, esimene abi o\u0303nnetuse puhul, klaasi to\u0308o\u0308stus, matemaatika geogr., vene 10 kubermangu, vene ajalugu piltides, Pu\u0308thagora, joonistused, nootide lehed. Transportiiv. Udupildina\u0308itaja. Vaas gipsist joonistamise jaoks. Garnitsad, plekist. Toos. Tsetverikud. Vedrud, plekist. Liiter. Tsilindrid: klaasist, plekist. Mensurka (250gr.) klaasist. Lamp klaasist (piirituse). Mineraalid (kollection). Vaaderpass, puust. Tsentrifugal masin. Kolmjalg panniga, raudne. O\u0303likann, plekist. Pulbrid (pab. kottides). Klaasikesed ja purgikesed vedelikkudega. Kast Geschuse ja\u0308rele. Klaas torukesed. Klaaspurk ja tsilinder. Liiver. Pump, klaasist torudega. Abino\u0303u vedelikkude raskuse mo\u0303o\u0303tmiseks. O\u0303hu kell, klaasist. Aparaat H ja O va\u0308ljato\u0308o\u0308tamiseks. Segneri ratas. Kuul, klaasist (o\u0303hu raskuse kell). Klaas pulgad. Kautschuk pulk. Rebase saba. Lauake klaas jalgadega. Leideni purk. Elektri kell. Raamatukogu: o\u0303petajatele 800 raamatut, o\u0303pilastele 200 raamatut."}, {"text_idx": "#000005", "text": "Leideni purk on seade, mis \u201csalvestab\u201d staatilist elektrit kahe elektroodi vahel, millest u\u0308ks on klaaspurgi sees ja teine va\u0308ljaspool purki. See oli algeline kondensaator. Leideni purgi leiutasid teineteisest so\u0303ltumatult saksa vaimulik Ewald Georg von Kleist 11. oktoobril 1745 ja hollandi teadlane Pieter van Musschenbroek Leidenist 1745\u20131746. Leiutis sai nime Leideni linna ja\u0308rgi."}, {"text_idx": "#000006", "text": "Leideni purgi abil tehti palju varajasi elektrialaseid katseid ning selle avastamine oli elektri uurimisel po\u0303hjapaneva ta\u0308htsusega. Varem pidid elektri uurijad elektrilaengu sa\u0308ilitamiseks kasutama suurte mo\u0303o\u0303tmetega elektrijuhte; Leideni purk oli palju kompaktsem. Leideni purki kasutas Benjamin Franklin kuulsas tuulelohekatses, mida nimetati va\u0308lgu pudelisse pu\u0308u\u0308dmiseks."}, {"text_idx": "#000007", "text": "Segneri ratas on seadeldis, mis po\u0308o\u0308rleb va\u0308ljavoolava vee reaktiivjo\u0303u mo\u0303jul; koosneb vastassuundadesse painutatud va\u0308ljavoolutorudega silindrilisest anumast ja sissevoolutorust. Va\u0308ljavoolutorudest va\u0308ljuvate veejugade reaktiivjo\u0303udude paari mo\u0303jul hakkab silinder po\u0308o\u0308rlema vee voolamise suunale vastupidises suunas. Segneri ratast kasutati niisutusseadmetes. Selle leiutas ungari pa\u0308ritoluga saksa fu\u0308u\u0308sik J. A. v. Segner (1704 \u2013 1777)."}]